# Anshu Jamsenpa

Anshu Jamsenpa (Bomdila, West Kameng district, Arunachal Pradesh, Índia, 31 de desembre de 1979) és una muntanyenca india i la segona dona del món a escalar el cim de l'Everest dues vegades en una temporada i la primera en fer el cim el dues vegades en un estiu, en un termini de cinc dies. Ha estat també la doble ascensió més ràpida de la cresta més alta per part d'una dona. És de Bomdila, seu del districte de West Kameng, Arunachal Pradesh, l'estat que ocupa la posició més al nord-est de l'Índia.

## Les ascensions a l'Everest

Anshu Jamsenpa va coronar el Mont Everest per primera vegada el 12 de maig del 2011, i ho va intentar i aconseguir novament el 21 de maig d'aquell mateix any. Va tornar a pujar l'Everest el 2013. El 2017 Anshu Jamsenpa es va convertir en la primera dona del món a escalar el cim del Mont Everest dues vegades en una temporada en menys de cinc dies. És la doble ascensió més ràpida del cim més alt per part d'una dona. Aquesta va ser la seva cinquena ascensió, i d'aquesta manera es va convertir en la dona índia que més temps va escalar.
El 2 d'abril de 2017, després de ser beneïda el 14è Dalai Lama, va iniciar la seva 4a expedició d'escalada per l'Everest des de Guwahati. Va seguir un programa de 38 dies per a l'aclimatació al Camp Base de l'Everest, a 17.600 metres, i va començar el seu viatge principal el 4 d'abril. El 16 de maig, a les 9.15 hores, juntament amb altres 17 escaladors, va pujar a la muntanya i va desenrotllar la Bandera Nacional Índia.
El 19 de maig d'aquell mateix any va començar la seva 5a expedició amb l'alpinista nepalesa Furi Sherpa. Va continuar pujant, gairebé sense cap pausa en l'excursió, fins a les 22 hores. L'endemà, de bon matí, va començar a escalar i va fer una breu pausa abans de la pujada al cim, i finalment va arribar a dalt de tot a les 7.45 hores, el 21 de maig de 2017. Aquesta vegada va trigar 118 hores i 15 minuts a acabar la seva 5a expedició.

## Reconeixements

* Premi Nacional d'Aventura Tenzing Norgay 2017
* Ambaixadora de la marca de Swachh Bharat Abhiyan
* Premi CNN-IBN Young Leader Award a Nova Delhi el 30 de juny de 2011.
* Woman Achiever de l'any 2011-12, per la Federació de Cambres de Comerç i Indústria Índia (FICCI) de Guwahati
* Premi Icona del Turisme 2015-16
* Doctor honoris causa per la Universitat d'Estudis Arunachal

## Guinness World Records

Anshu Jamsenpa es va convertir en la primera persona d'Arunachal Pradesh a ser present al Guinness World Records, arribant a ser:
* La dona alpinista més ràpida del món a escalar el Mont Everest dues vegades en un termini de cinc dies.
* La primera dona del món a fer dues dobles ascensions al Mont Everest.
* La primera dona índia al món que va escalar el cim el Mont Everest 5 vegades.

## Pel·lícules i documentals

* Jamsenpa és l'actriu principal de la pel·lícula Crossing Bridges, que ha rebut el premi nacional de cinema del president de l'Índia.
* Jamsenpa ha aparegut en diversos canals de televisió nacionals, internacionals i regionals, estant present en populars programes de televisió en Discovery Channel, NDTV, TLC, etc.
* El documental biogràfic d'A. Jamsenpa ANSHU: Everest Calling es va projectar el primer dia del 12è ADDA Festival de Curtmetratges Guwahati, i posteriorment es projectà també, a l'Índia, en els festivals de cinema de tot el país.

## Vida personal

El seu marit, Tsering Wange -amb qui té dues filles, Pasang Droma i Tenzin Nyiddon- és el president de l'Associació Arunachal d'Alpinisme i Esports d'Aventura.

## Referències

* ↑ Lo, Andrea «Anshu Jamsenpa: The first woman to climb Mount Everest twice in 5 days». CNN, 12-09-2017 [Consulta: 8 octubre 2019].
* ↑ Lepcha, Damien «On top of the world, again. Arunachal mom on summit». The Telegraph, 17-05-2017 [Consulta: 8 octubre 2019].
* ↑ «Arunachal's Anshu Jamsenpa is first woman to scale Mt Everest twice in 5 days». Hindustantimes, 22-05-2017 [Consulta: 8 octubre 2019].
* ↑ «Arunachal's Anshu Jamsenpa creates history, climbs Mount Everest twice in five days». India Today, 21-05-2017 [Consulta: 8 octubre 2019].
* ↑ «Anshu Jamsenpa: The first woman to climb Mount Everest twice in 5 days Most people don t make it to the top of the world once. But mother-of-two Anshu Jamsenpa, aged 38, has done it five times». TransHimalaya.in News, 23-09-2017 [Consulta: 8 octubre 2019].
* ↑ Mitra, Naresh «Arunachal Pradesh climber Anshu Jamsenpa to scale Mount Everest again to scale Mount Everest». The Times of India, 04-04-2017 [Consulta: 8 octubre 2019].
* ↑ «Arunachal Pradesh's Anshu Jamsenpa Becomes First Indian Woman To Scale Mount Everest 4 Times». NDTV, 16-05-2017 [Consulta: 8 octubre 2019].
* ↑ «Anshu Jamsenpa attempts second ascent to scale Mount Everest. Jamsenpa had scaled the world's highest mountain on May 16, the fourth time in six years». The Indian Express, 20-05-2017 [Consulta: 8 octubre 2019].
* ↑ «Dr. Jamsenpa to be conferred with India's Highest Adventure Award». United News of India, 24-09-2018 [Consulta: 8 octubre 2019].
* ↑ «Anshu Jamsenpa». Celebrityspeakersindia [Consulta: 8 octubre 2019].